Esperanto (origine Lingvo Internacia) estas la plej disvastigita internacia
planlingvo.[3] La nomo venas de la kaŝnomo "Dr-o Esperanto", sub kiu la juda
kuracisto Ludoviko Lazaro Zamenhofo en la jaro 1887 publikigis la bazon de la
lingvo. La unua versio, la rusa, ricevis la cenzuran permeson disvastiĝi en la
26-a de julio; ĉi tiun daton oni konsideras la naskiĝtago de Esperanto[4][5]. Li
intencis krei facile lerneblan neŭtralan lingvon, taŭgan por uzo en la
internacia komunikado, tamen ne anstataŭigi aliajn, naciajn lingvojn.
